《答武选司诸公》
明代·张弼

凝香燕寝昼迟迟，一寸心旌万里驰。秋尽断鸿传信息，天空孤鹤想容仪。

清朝何用三缄口，远塞还须六出奇。大陆文章天下伯，相逢为我道相思。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。